open-index/open-wikipedia-markdown huggingface dataset:
The Number of the Beast (roman)

***The Number of the Beast*** er en sciencefictionroman av den amerikanske forfatteren Robert A. Heinlein utgitt i 1980 (ISBN 0-449-13070-3).

I romanen viser det mytiske nummeret seg ikke å være 666, men  6^{6^6} , et utrolig stort nummer tilsvarende 1·1036306.

## Om boken

Boken foregår i en ikke-fjern framtid i et parallellunivers til vårt, men med sterke likhetstrekk.
Bilen er erstattet med en computerstyrt flymaskin med atommotor. Computeren er spesialkonstruert, blant annet med koplinger som muliggjør frie assosiasjoner. Helten møter den store kjærligheten på en universitetsfest. Hun er datter av en matematikkprofessor som viser seg å ha funnet opp et instrument som lar dem reise uten energibruk både fra sted til sted og mellom alternative universer som finnes i et antall som nevnt ovenfor. De tre pluss heltens tante Hilda, som er både rik og i besittelse av en akademisk doktorgrad hun fikk for en avhandling som satte opponentene i beit fordi de ikke helt forsto hva hun hadde skrevet må flykte for en ukjent fiende som prøver å sprenge professoren i luften.

De er innom mange universer som er oppfunnet av forfattere, ser blant annet Alice forsvinne til eventyrland, besøker den snille heksa i Trollmannen fra Oz og Edgar Rice Burroughs røde planet på jakt etter den mystiske motstanderen. Underveis får de problemer med ledelse og disiplin og ender med Hilda som kapteinen som klarer å holde styr på de tre andre individualistene. De gifter seg etterhvert bokstavelig talt med hverandre.

Boken er en av Heinleins World as a Myth-romaner og ender opp med at bokens personer møter og slår seg sammen med storfamilien til tusenåringen Lazarus Long, som hjelper dem med å arrangere en felle i form av en parodisk fremstilt forfatterkongress.

## Utgivelser
*12. juli, 1980, Ballantine Books, paperback, 511 sider, ISBN 0-449-90040-1
*12. desember, 1980, Ballantine Books, paperback, ISBN 0-449-90019-3
*12. mai, 1982, Fawcett, paperback, ISBN 0-449-14476-3
*12. september, 1986, Fawcett, paperback (gjenopptrykk), 512 sider, ISBN 0-449-13070-3
Hans Rasmus Kjæstad

**Hans Rasmus Gjeisar Kjæstad** (født 1947) er en norsk skogbruker og politiker (H). Han var vararepresentant til Stortinget fra Oslo 1997–2009, og møtte fast for statsråd Kristin Krohn Devold 2001–2005

Han vokste opp i Borgestad på Grenland som sønn av en psykiater, men har vært bosatt på Torshov i Oslo i voksen alder. Etter Skien gymnas studerte han til cand.mag. i offentlig rett, statsvitenskap og engelsk ved Universitetet i Oslo i 1970-årene. Kjæstad har siden vært skogbruker med 6&nbsp;500 mål skogeiendom i Elverum, der han også har drevet utleie av hytter og jaktterreng.

I midten av 1970-årene var han styremedlem i Den Konservative Studenterforening og leder for Europabevegelsens ungdomsorganisasjon i Oslo. Kjæstad var varamedlem av Oslo bystyre 1984–1995, og satt som medlem av Oslo skolestyre 1984–1987, leder i Oslo landbruksnemnd 1988–1995 og leder i Oslo fylkeslandbruksstyre fra 1996. Han har vært medlem av Oslo Høyres hovedstyre og representantskap. Som møtende vararepresentant på Stortinget 2001–2005 var Kjæstad medlem av Stortingets samferdselskomité og jernbanepolitisk talsmann.

Han var dommer i Oslo forliksråd fra 2008 og fra 2013 leder av Oslo forliksråd, råd 4. Kjæstad har vært leder av Torshov Høyre, og leder av sosialt distriktutvalg 3 i Oslo.

## Referanser


## Eksterne lenker
*
Jan Johnsen

**Jan Johnsen** (født 23. juli 1941 i Stavanger,  død 8. april 2000) var en norsk politiker (H). Etter mange år i Stavanger bystyre og formannskap, ble han innvalgt på Stortinget fra Rogaland i 1997.

I tillegg til sitt politiske engasjement var han hottelldirektør på Sola Strand Hotell fra 1976 frem til sin død. Han var gift og hadde tre barn, deriblant Janne Johnsen som var statssekretær i Fiskeridepartementet 2003–2005. Jan Johnsen var initiativtaker til innsamlingsaksjonen «Sykehuset i våre hender», en aksjon som sørget for at Rogaland fikk landets første MR-maskin, det såkalte kroppsøyet.

Stortingsrepresentant Jan Johnsen døde bare 58 år gammel. Han druknet 8. april under Energi- og miljøkomiteens reise i Costa Rica. Det som skulle vært et forfriskende avbrudd i et tett arbeids- og reiseprogram for komiteen, endte i en tragedie. Vararepresentanten Bent Høie trådte inn i Jan Johnsens verv frem til neste valg, og ble deretter valgt inn som fast stortingsrepresentant.

## Stortingskomiteer
* 1997–2001 medlem i Energi- og miljøkomiteen

## Gatenavn
Stavanger har hedret ham med *Jan Johnsens gate* på Våland.

## Eksterne lenker
*
Britt Hildeng

**Britt Hildeng** (født 14. april 1943, død 12. september 2022) var en norsk politiker  og tidligere stortingsrepresentant for Arbeiderpartiet (Ap).
 
Hildeng var utdannet cand.polit. og hadde flere verv lokalt og sentralt i Arbeiderpartiet etter at hun første gang kom inn i Arbeidernes ungdomsfylkings sentralstyre i 1964. Hun var i en periode medlem av Sosialistisk Venstreparti, før hun igjen meldte seg inn i Arbeiderpartiet. Hun var leder av Oslo Arbeiderparti i perioden 1993-2000.

Hildeng var medlem av Oslo bystyre i årene 1972–1979 og 1992–1999. Fra 1992 til 1997 var hun kommunalråd i Oslo. Hun ble innvalgt på Stortinget fra Oslo i 1997 og satt i tre perioder fram til 2009. 

Hildeng spilte en sentral rolle i forbindelse med plasseringen av Den Norske Opera i Bjørvika.

## Stortingskomitéer
* 2005&ndash;2009 medlem av Sosialkomitéen.
* 2001&ndash;2005 medlem av Sosialkomitéen.
* 1997&ndash;2001 medlem av Finanskomitéen fra 22. mars 2000.
* 1997&ndash;2001 medlem av Sosialkomitéen til 22. mars 2000.

## Referanser


## Eksterne lenker
*
Vasa (andre betydninger)

**Vasa** kan referere til:
* Huset Vasa, en svensk adelsett med mulig tysk-baltisk bakgrunn
* Vasa,  en by og kommune i landskapet Österbotten i Finland. 
* «Vasa», et svensk orlogsskip som kantret og sank i Stockholms havn på jomfruturen 10. august 1628.
* Vasa län, et historisk len i Finland.

## Se også
* Wasa
Per Skou

**Per Skou** (1891–1962) var en norsk fotballspiller. Han spilte venstre back for Odd og Lyn og ble norgesmester i fotball tre ganger &ndash; med Lyn i 1911 og med Odd i 1913 og 1915.

Skou spilte 41 kamper for det norske . Han var med på Norges lag i OL-turneringene i 1912 og 1920.

Som spiller var Skou kjent for godt overblikk og sikker plasseringsevne. I 23 av sine landskamper og i en rekke klubbkamper spilte han sammen med Otto Aulie i forsvaret. Duoen utfylte hverandre godt og ble populært kalt «Skoulie».

Skou gjorde seg også bemerket som fotballadministrator. Han var president i Norges Fotballforbund fra 1929 til 1933 og ble i 1934 utnevnt til fotballforbundets første æresmedlem. Han var også æresmedlem i Lyn. Skou ble i 1962 tildelt Kongens fortjenstmedalje i gull.

Utenom fotballen var Skou ansatt i papirbedriften Union i 50 år, blant annet som revisjonssjef.

## Referanser




## Eksterne lenker
*
Charlie Pace

**Charlie Pace** er fiktiv figur i den amerikanske TV-serien *[[Lost]]* som forteller om livene til de overlevende etter et flykrasj på en øde, mystisk øy i Stillehavet. Charlie er spilt av den engelske skuespilleren Dominic Monaghan. Han var en fast rollefigur i de første tre sesongene og fortsatte å dukke opp fra tid til annen i de påfølgende sesongene fram til finaleepisoden.

Charlie er introdusert som en av hovedfigurene i den første episoden. Tilbakeblikk viser livet hans før flystyrten. Han var medlem av et rockeband kalt Drive Shaft. Innledningsvis kjempet han mot sin avhengighet mot heroin, men klarer til sist å holde seg ren samtidig som han etablerer et vanskelig romantisk forhold til Claire Littleton (spilt av Emilie de Ravin), og forsøker å fungere som en farsfigur for Claires sønn  Aaron. I tillegg utvikler han et nært vennskap med Hugo «Hurley» Reyes (spilt av Jorge Garcia) og Desmond Hume (spilt av Henry Ian Cusick).

I sesong tre av showet begynner Charlie å møte sin uunngåelige død da Desmond gjentatte ganger forutser hans skjebne. I finaleepisoden i sesong tre, «Through the Looking Glass», drukner Charlie i hendene på rollefiguren som kaller seg for Mikhail Bakunin, ikke den historiske russiske anarkisten (spilt av Andrew Divoff), og ofrer seg selv i et forsøk på å redde de andre overlevende. Grunnet at *Lost* ikke hadde en lineær foretellerteknikk i henhold til historiens virkelige og overnaturlige hendelser, opptrer Charlie flere ganger i sesong fire og seks, og er framtredende figur i seriens avslutning «The End».

## Referanser


## Se også
*Liste over rollefigurer i Lost
Jack Shephard

**Doktor Jack Shephard** var en fiktiv figur i den amerikanske TV-serien *[[Lost]]* som ble framstilt av amerikanske skuespilleren Matthew Fox. Han var en av hovedpersonene i serien.

*Lost* følger de overlevende etter et flykrasj på en mystisk øy i Stillehavet og deres forsøk på å overleve og slippe unna, samtidig som de langsom avdekker stadig mer av øyas hemmeligheter. Skuespilleren Matthew Fox fikk en del innflytelse på figurens utvikling i serien. Eksempelvis ble Fox' egne tatoveringer bakt inn i figurens bakgrunnshistorie. Selv om figuren i seriens innledende produksjon skulle ha omkommet, besluttet seriens manusforfattere å endre det og la Jack bli seriens hovedperson fra første episode og samtlige påfølgende episoder og sesonger.

Jack Shephard ble den faktiske lederen av de overlevende, og i de første fire sesongene var han framstilt som en lege og en fornuftstro vitenskapsmann. Han fungerte som en antitese til den troende John Locke (spilt av Terry O'Quinn). Imidlertid i løpet av sesong fem ble han en troende i en slik grad at han ble framstilt som John Lockes åndelige veileder i den siste sesongen. Hans lederskap kulminerte med at han kortvarig overtok som beskytter av øya fra dens udødelige vokter Jacob (spilt av Mark Pellegrino) og ble en som var engasjert en av seriens skurker, «Mannen i svart» (O'Quinn) i en klimatisk kamp til døden. I Jacks fortelling ble det lagt inn en kjærlighetshistorier: blant de andre som overlevde, Kate Austen (spilt av Evangeline Lilly), Juliet Burke (spilt av Elizabeth Mitchell), en av de mystiske «andre».

## Rolleinformasjon
**Tilbakeblikkepisoder:** Pilot, del 1, White Rabbit, All the Best Cowboys Have Daddy Issues, Do No Harm, Exodus, del 1, Man of Science, Man of Faith, The Hunting Party, A Tale of Two Cities, Stranger In A Strange Land, Through the Looking Glass, del 1

## Se også
*Liste over rollefigurer i Lost
Magnar Isaksen

**Magnar Nikolai Isaksen** (1910–1979) var en norsk fotballspiller fra Kristiansund. Isaksen startet sin fotballkarrière i Kristiansund FK, men spilte mesteparten av sin karrière for Lyn i Oslo.

Isaksen var en av spillerne på det berømte Bronselaget, og det var han som ble den store helten da Norge slo Tyskland i Berlin-OL. Isaksen scoret begge de norske målene i den kampen. Han spilte også i fotball-VM i 1938. Han fikk til sammen 14 , og scoret fem landslagsmål.

Han ble Norgesmester med Lyn i 1945, etter å blant annet ha slått ut moderklubben sin Kristiansund FK i kvartfinalen.

## OL-medaljer
* 1936  Berlin -  Bronse i fotball (Norge)

## Referanser


## Eksterne lenker
*
Huset Bernadotte

**Huset Bernadotte** [bɛɳäˈdɔtː] er en slekt som kommer fra fjellandskapet Béarn i Pyreneene. Huset stemmer fra franskmannen Jean Baptiste Bernadotte (1763-1844) som ble marskalk av Frankrike, fyrste av Pontecorvo og tilslutt konge med navn Karl XIV Johan av Sverige og Karl III Johan av Norge. Huset Bernadotte har regjert i Sverige siden 1818, og i Norge mellom 1818 og 1905.

Juridisk sett er huset Bernadotte en ikkegenealogisk sidelinje at huset Oldenburg (Holstein-Gottorpska ætten), da Jean-Baptiste Bernadotte ble adoptert av Karl XIII av Sverige i 1810.

Etter finskekrigen i 1809 tapte Sverige Finland, som hadde utgjort halvparten av det svenske riket. Sinnet mot kong Gustav IV Adolf førte til et statskupp og Gustav Adolfs onkel, den barnløse Karl XIII, erstattet ham. Dette var bare en midlertidig løsning og i 1810 valgte Standsriksdagen en marskalk av Frankrike, Jean-Baptiste Bernadotte, som arving til den svenske trone. 

## Slektstre

* Karl XIV Johan x Desideria
** Oscar I x Josefine av Leuchtenburg
*** Karl XV x Louise av Nederland
**** Lovise x Frederik VIII av Danmark
**** Carl Oscar
*** Gustaf
*** Oscar II x Sofia av Nassau
**** Gustaf V x Victoria av Baden
***** Gustaf VI Adolf x Margareta av Storbritannia / Louise Mountbatten
****** Gustaf Adolf x Sibylla av Sachsen-Coburg-Gotha
******* Margaretha x John Ambler
******* Birgitta x Johann Georg av Hohenzollern
******* Desirée x Niclas Silfcerschiöld
******* Christina x Tord Magnuson
******** Carl XVI Gustaf x Silvia Sommerlath
********* Victoria
********** Estelle av Sverige
********** Oscar av Sverige
********* Carl Philip
********** Alexander av Sverige
********** Gabriel av Sverige
********** Julian av Sverige
********** Ines av Sverige
********* Madeleine
********** Leonore av Sverige
********** Nicolas av Sverige
********** Adrienne av Sverige
****** Sigvard
****** Ingrid x Frederik IX
****** Bertil x Lilian Davies
****** Carl Johan
***** Wilhelm x Maria Pavlovna av Russland
****** Lennart
***** Erik
**** Oscar
**** Carl x Ingeborg av Danmark
***** Margaretha av Sverige
***** Märtha
***** Astrid
***** Carl
*** Eugen
** Eugénie
** August av Sverige x Teresia av Sachsen-Altenburg

### Det norske kongehusets avstamming fra Karl XIV Johan (på tre måter)

### Det danske kongehusets avstamming fra Karl XIV Johan (på to måter)

### Det belgiske kongehusets avstamming fra Karl XIV Johan (på to måter)

### Storhertugfamilien av Luxemburgs avstamming fra Karl XIV Johan (på to måter)

### Det avsatte greske kongehusets avstamming fra Karl XIV Johan (på to måter)

## Referanser


## Litteratur
* 
* 
* 
* 
* 
* 
* 

## Eksterne lenker
* Det svenske kongehusets webside
* Bernadottesamfundet i Örebro
Huset Vasa

**Huset Vasa** var en svensk adelsett med mulig tysk-baltisk bakgrunn, som kan spores tilbake til 1300-tallet og som døde ut på 1600-tallet. Ættens første kjente medlem, Nils Kettilsson, omtales for første gang i 1355. Medlemmer fra huset Vasa satt på den svenske tronen fra 1523&ndash;1654 og i Polen fra 1584&ndash;1672. Som kongeætt med regenter så døde den ut på farssiden da den polske kongen Jan II Kasimir av Polen døde i 1672 og på morssiden med dronning Kristinas død i 1689. Mange kongelige og adelige ætlinger lever fremdeles igjennom øvrig kvinnelig avstamning.

## Viktige medlemmer

*Kettil Karlsson, biskop i Linköping og Sveriges riksforstander på midten av 1400-tallet.
*Erik Johansson, far til Gustav Vasa, henretta i Stockholms blodbad 1520.
*Gustav Vasa, konge av Sverige 1523-1560.
*Erik XIV, konge av Sverige 1560-1568, sønn av Gustav Vasa.
*Johan III, konge av Sverige 1568-1592, sønn av Gustav Vasa.
*Sigismund, konge av Sverige 1592-1599, konge av Polen 1587-1632, storfyrste av Litauen, sønn av Johan III.
*Karl IX, konge av Sverige 1604-1611 (riksforstander fra 1599), sønn av Gustav Vasa.
*Gustav Eriksson Vasa, sønn av Erik XIV og Karin Månsdotter, svensk arving 1568.
*Gustav II Adolf, konge av Sverige 1611-1632, sønn av Karl IX.
*Christina av Sverige, regjerende dronning av Sverige 1632-1654 (myndig 1644).
*Władysław IV Vasa, konge av Polen og storfyrste av Litauen 1632-1648, sønn av Sigismund.
*Jan II Kasimir av Polen, konge av Polen og storfyrste av Litauen 1648-1668, sønn av Sigismund.

## Stamtre

Mange er utelatt i alle ledd. Svenske regenter i fet skrift, polske i kursiv.

## Referanser




## Vidare läsning
* 

## Eksterne lenker
* 
*
Madeleine av Sverige

**Madeleine av Sverige** (Madeleine Thérèse Amelie Josephine), prinsesse av Sverige, hertuginne av Hälsingland og Gästrikland, (født 1982) er datter av kong Carl XVI Gustaf og dronning Silvia. Hun er nummer ni i tronfølgen etter kronprinsesse Victoria og hennes to barn prinsesse Estelle og prins Oscar, og prins Carl Philip og hans barn prins Alexander, prins Gabriel, prins Julian og prinsesse Ines.

## Biografi
Prinsesse Madeleine har bodd i England og studert engelsk. Hun har studert ved Stockholms universitet og tatt utdannelse i kunstvitenskap. En av hennes fritidsinteresser er hestesport.

Den 12. juni 2009 forlovet Prinsesse Madeleine seg med Jonas Bergström, men forlovelsen ble ikke offentliggjort før natt til 11. august. Forlovelsen ble imidlertid hevet i april 2010. 

Den 25. oktober 2012 ble forlovelsen med finansmannen Christopher O'Neill annonsert av svenske medier. Madeleine giftet seg med Christopher O’Neill lørdag 8. juni 2013, i Slottskyrkan i Stockholm. 

20. februar 2014 fikk paret en datter, prinsesse Leonore Lilian Maria. 15. juni 2015 fikk de en sønn. Han fikk navnet Nicolas Paul Gustaf. 9. mars 2018 ble de foreldre til prinsesse Adrienne.

På prinsessens 42-årsdag opplyste det svenske kongehuset på sine nettsider at prinsesse Madeleine og familien skulle flytte til Sverige og inntil videre bo i Stockholm.

Blant prinsesse Madeleines ordener er den norske storkorset av St. Olavs Orden, tildelt i 2005.

## Referanser


## Eksterne lenker
* 
* 
*
Øivind Holmsen

**Øivind Josef Holmsen** (født 28. april 1912 i Oslo, død 23. august 1996 samme sted) var en norsk  i fotball. Han var venstreback i Lyn og på det berømte Bronselaget fra Sommer-OL 1936 i Berlin. Han spilte også for Norge i fotball-VM i 1938. Han fikk til sammen 36 A-landskamper for Norge i perioden 1934–1945.

Holmsen begynte karrieren i Fagerborg og gikk til Lyn som 20-åring i 1932. Han ble norgesmester for Lyn i 1945 og 1946.

## OL-medaljer
* 1936  Berlin –  Bronse i fotball (Norge)

## Referanser




## Eksterne lenker
*
Victoria av Sverige

**Victoria** Ingrid Alice Desirée, Sveriges kronprinsesse, hertuginne av Västergötland, (født 1977) er Sveriges tronarving.  Kronprinsesse Victoria er datter av kong Carl XVI Gustaf og dronning Silvia, storesøster til prins Carl Philip og prinsesse Madeleine. Hun ble født prinsesse, men ble gjennom en tilbakevirkende grunnlovsendring kronprinsesse 1. januar 1980.

Lørdag 19. juni 2010 ble kronprinsesse Victoria gift med Daniel Westling. 

## Privatliv
Den 24. februar 2009 offentliggjorde det svenske hoffet at Victoria hadde forlovet seg med Daniel Westling, som hun hadde vært sammen med siden 2002. Bryllupet ble holdt 19. juni 2010.

Den 23. februar 2012 ble kronprinsesse Victoria og prins Daniel foreldre til prinsesse Estelle – hertuginne av Östergötland. Den 2. mars 2016 fødte hun parets andre barn, prins Oscar Carl Olof.

I 1997 ble det kjent at kronprinsessen led av anoreksi, og bildene av en undervektig Victoria gikk verden rundt. Hun fikk imidlertid behandling og ble raskt frisk.

## Utdannelse
Hun gikk på grunnskole og gymnas i Stockholm, og tok eksamen i 1996. Hun har siden studert ett år ved Université Catholique de l'Ouest i Angers i Frankrike, og to år ved Yale University i USA.

I tillegg til sine studier, har kronprinsessen vært praktikant ved De forente nasjoner i New York og den svenske ambassaden i Washington, DC. Hun har dessuten tjenestegjort tre uker i Svenska armén. Hun tok høsten 2004 B-kurs i statsvitenskap, med spesialisering i krisehåndtering og internasjonalt samarbeid, ved Forsvarshøyskolen i Stockholm, og høsten 2006 begynte hun på det svenske utenriksdepartementets diplomatprogram.

## Tiltaleform
Kronprinsessen omtales som *Hennes Kongelige Høyhet* og tiltales *Deres Kongelige Høyhet*.

## Ordener og utmerkelser

*  Ridder av Serafimerordenen 14. juli 1995
*  Ridder av Elefantordenen 14. juli 1995
*  Storkors av Storfyrst Gediminas av Litauens orden 21. november 1995
*  Storkors av Sankt Olavs Orden 1995
*  Storkors av Finlands hvite roses orden 1996
*  Ridder av Leopoldsordenen 2001
*  Storkors av Æresordenen 2008
*  Storkors av Den hvite stjernes orden 18. januar 2011
*  Storkors av Krysantemumsordenen

## Referanser


## Eksterne lenker
* 
* 
*
Alf Martinsen

**Alf Werner «Kaka» Martinsen** (1911–1988) var en norsk fotballspiller. Han var midtspiss på det berømte Bronselaget, og scoret to mål (begge i åpningskampen mot Tyrkia) i Berlin-OL.

Martinsen spilte som ungdom for Lillestrøm Sportsklubb, men meldte i 1931 overgang til klubben Fram som var organisert i Arbeidernes Idrettsforbund. Han spilte 21 landskamper for AIF-landslaget. I 1936 gikk han tilbake til Lillestrøm SK og kunne dermed spille for Norges Fotballforbunds «offisielle» . Han fikk til sammen 25 landskamper for NFF-landslaget, og scoret 10 landslagsmål.

Martinsen var trener for Lillestrøm SK i periodene 1947–1950 og 1952–1953.

## OL-medaljer
* 1936  Berlin -  Bronse i fotball (Norge)

## Referanser




## Eksterne lenker
*
Carl Philip av Sverige

**Carl Philip** Edmund Bertil, prins av Sverige, hertug av Värmland, (født 1979) er eneste sønn av kong Carl XVI Gustaf og dronning Silvia. Han ble født kronprins, men gjennom en grunnlovsendring i 1980 ble den agnatiske tronfølgen opphevet, og hans eldre søster Victoria ble dermed tronarving. 

Carl Philip er utdannet marineoffiser og har studert design. I 2008 vant han en konkurranse om beste grafiske utseende for Martha's Vinyard Museum i Rhode Island, USA. Han er også interessert i motorsport. Blant hans ordener er Storkorset av St. Olavs Orden, som han ble tildelt i 2005. 

Carl Philip giftet seg med Sofia Hellqvist i juni 2015. I oktober 2015 ble det kunngjort at paret ventet sitt første barn, og 19. april 2016 kom prins Alexander til verden på Danderyds sjukhus. 31. august 2017 kom parets andre barn, prins Gabriel, til verden. 26. mars 2021 ble parets tredje sønn, prins Julian, hertug av Halland, født. 7. februar kom deres datter, prinsesse Ines, til verden. 

## Referanser


## Eksterne lenker
* 
* 
* 
*
Madeleine

:*For den svenske prinsessen, se [[Madeleine av Sverige]]

*'Madeleine*' er et fransk kvinnenavn avledet av *Magdalena*, og betyr «fra Magdala». Navnet er mye brukt i flere fransktalende land, i tillegg til i Sverige og Australia.

==Etymologi==
*Madeleine* er en opprinnelig fransk form av *Magdalena*, som er en latinsk form av *Magdalene* (Μαγδαληνη), den greske formen av et hebraisk tilnavn som betyr «fra [[Magdala]]». Stedsnavnet Magdala er avledet av hebraiske *migdal'' (מגדל), «tårn».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Madeleine Albright (1937–2022), amerikansk politiker og tidligere utenriksminister
* Madeleine Peyroux (f. 1974), amerikansk jazzsanger
* Madeleine av Sverige (f. 1982), svensk prinsesse
* Madeleine Giske (f. 1987), norsk fotballspiller
* Sophie Madeleine, britisk ukulele-artist

## Annen bruk av navnet

* Madeleine (kake), fransk småkake

## Referanser


## Eksterne lenker
Chris DiMarco

**Chris DiMarco** (født 1968) er en amerikansk profesjonell golfspiller. Han spiller på PGA-touren og Europatouren.

DiMarco ble profesjonell golfspiller i 1990, og har brukt forholdsvis lang tid på å bygge opp karrieren. Han ble medlem av PGA-touren i 1994, men har ikke alltid vært i stand til å beholde medlemskapet. Han tok sin første seier som profesjonell på Nike Tour i 1997. Etter hvert som han ble eldre, ble også spillet hans bedre. Han vant sin første turnering på PGA-touren i SEI Pennsylvania Classic i 2001. Flere seire fulgte i Buick Challenge i 2001 og Phoenix Open (nå FBR Open) i 2002. Ved utgangen av 2004 hadde han vært blant de 20 beste på PGA-tourens pengeliste i fem sesonger i strekk. I januar 2006 fikk han sin første seier på Europatouren, da han vant Abu Dhabi Golf Championship.

DiMarco var med på de amerikanske lagene i Presidents Cup i 2003 og 2005, og Ryder Cup i 2004 og 2006.

## Eksterne lenker
* 
*
Aostadalen

**Aostadalen** er en italiensk autonom region i den nordvestligste del av landet.
Det er Italias minste og tynnest befolkede region.
Aostadalen har et areal på 3263&nbsp;km² og har omkring 113&nbsp;000 innbyggere.
Regionen grenser til Frankrike (Rhône-Alpes) mot vest, Sveits (Valais) mot nord og regionen Piemonte mot øst og syd.
Regionshovedstaden er Aosta (fransk *Aoste*, frankoprovençalsk *Oustâ* eller *Aoûta*).
Hovederhvervet er turisme; Aostadalen har mange skisportssteder.

## Geografi

Aostadalen er dalen til elven Dora Balteas overløp.
Sidedalene av den egentlige Aostadalen hører også til regionen.
Dalen er omgitt av noen av Alpenes høyeste fjell på tre sider:
Mont Blanc-massivet i vest (opptil 4809&nbsp;m), Wallis-alpene i nord (4478&nbsp;m i Matterhorn og 4634&nbsp;m i Monte Rosa), og Grajiske Alper i syd (4061&nbsp;m i Gran Paradiso).

Gjennom passene Store- og Lille Sankt Bernhard er Aostadalen forbundet med Sveits resp. Frankrike.
Dessuten forbinder Mont Blanc-tunnelen siden 1965 Chamonix i Frankrike med Courmayeur i Aostadalen.

## Språk
En femtedel av regionens innbyggere er frankoprovençalsktalende.
Det andre offisielle språket ved siden av italiensk (75 %) er derimot fransk (som bare er morsmål til 2 % av befolkningen).
For hundre år siden talte hele 92 % av regionens befolkning frankoprovençalsk.
Gjennom en hensynsløs italieniseringspolitikk gjennom store deler av 1900-tallet har denne andelen sunket dramatisk.
Det walsertyske språket, som ble snakket i noen isolerte fjellandsbyer, har også blitt så godt som utslettet i samme periode.

## Historie
Aostadalen hørte inntil 1860 til hertugdømmet Savoie, som omfattet territorier på begge sider av Alpenes hovedvannskille og kontrollerte bl.a. de viktige passene Lille Sankt Bernhard og Mont Cenis.
Ved grensetrekningen i 1860 falt Savoies områder syd/øst for Alpenes hovedkam til Italia.
Aostadalen var dermed blitt adskilt fra de andre frankoprovençalsktalende områdene.

## Kommuner

* Allein
* Antey-Saint-André
* Aosta
* Arnad
* Arvier
* Avise
* Ayas
* Aymavilles
* Bard
* Bionaz
* Brissogne
* Brusson
* Challand-Saint-Anselme
* Challand-Saint-Victor
* Chambave
* Chamois
* Champdepraz
* Champorcher
* Charvensod
* Châtillon
* Cogne
* Courmayeur
* Donnas
* Doues
* Émarèse
* Étroubles
* Fontainemore
* Fénis
* Gaby
* Gignod
* Gressan
* Gressoney-La-Trinité
* Gressoney-Saint-Jean
* Hône
* Introd
* Issime
* Issogne
* Jovençan
* La Magdeleine
* La Salle
* La Thuile
* Lillianes
* Montjovet
* Morgex
* Nus
* Ollomont
* Oyace
* Perloz
* Pollein
* Pont-Saint-Martin
* Pontboset
* Pontey
* Pré-Saint-Didier
* Quart
* Rhêmes-Notre-Dame
* Rhêmes-Saint-Georges
* Roisan
* Saint-Christophe
* Saint-Denis
* Saint-Marcel
* Saint-Nicolas
* Saint-Oyen
* Saint-Pierre
* Saint-Rhémy-en-Bosses
* Saint-Vincent
* Sarre
* Torgnon
* Valgrisenche
* Valpelline
* Valsavarenche
* Valtournenche
* Verrayes
* Verrès
* Villeneuve

## Fotnoter

## Referanser


## Eksterne lenker
*
Savoie

:*For det franske departementet med samme navn, se [[Savoie (departement)]]*

**Savoie** (fransk: *Savoie*, italiensk: *Savoia*, tysk/dansk/historisk norsk: *Savoyen*) var en historisk region &ndash; grevskap, senere hertugdømme &ndash; i de vestlige deler av Alpene, beliggende mellom Genèvesjøen, Rhône og Mont Cenis.

Deler av regionen er idag fordelt mellom de franske departementene Haute-Savoie og Savoie. Landskapet dekker omkring 10&nbsp;074&nbsp;km² med ca. 1 million innbyggere idag. Det er det høyest liggende landskapet i Europa. 

## Historie

*Sapaudia* nevnes allerede i det 4. århundre f.Kr. I 122 kom det under romerne, og ble forent med Gallia, hvor det senere utgjorde provinsen *Alpes Graiae et Vallis Poeminae*. I 437 ble det besatt av burgundere, og med burgunderrikets undergang kom det til Frankrike. I 1032 ble det en del av det tysk-romerske rike. Grevskapet Nice, som omtrent tilsvarer det nåværende departementet Alpes-Maritimes, tilhørte Savoie fra 1388 til 1860. Mellom 1416 og 1714 var Savoie forent med Piemont i et hertugdømme. Ved freden i Utrecht 1713 måtte Spania avstå Sicilia til huset Savoie-Piemont, og hertugen utropte seg til konge. Sicilia ble i 1720 byttet mot Sardinia, og Savoie-Piemont og Sardinia ble til kongeriket Piemont-Sardinia, som kom til å spille en viktig rolle i samlingen av Italia på 1800-tallet.

Mellom 1792 og 1815 var Savoie okkupert av Frankrike, men Wienerkongressen ga området tilbake til kongeriket Sardinia-Piemont. Men i 1860 ble det avstått til Frankrike etter en omstridt folkeavstemning.

## Herskere av Savoie
### Grever av Savoia
*Humbert I Biancamano, 1003&ndash;1047 eller 1048
*Amadeus I Coda, 1048&ndash;1051 eller 1056
*Otto, 1051 eller 1056&ndash;1060
*Peter I, 1060&ndash;1078
*Amadeus II, 1060&ndash;1080
*Humbert II *den sterke*, 1080&ndash;1103
*Amadeus III, 1103&ndash;1148
*Humbert III *den hellige*, 1148&ndash;1189
*Thomas I, 1189&ndash;1233
*Amadeus IV, 1233&ndash;1253
*Bonifaz, 1253&ndash;1263
*Thomas II, 1253&ndash;1259
*Peter II, 1263&ndash;1268
*Philipp I, 1268&ndash;1285
*Amadeus V *den store*, 1285&ndash;1323
*Eduard, 1323&ndash;1329
*Haimone, 1329&ndash;1343
*Amadeus VI ''Il Conte Verde'', 1343&ndash;1383
*Amadeus VII ''Il Conte Rosso'', 1383&ndash;1391
*Amadeus VIII, 1391&ndash;1440, fra 1416 hertug av Savoyen

### Hertuger av Savoia

*Amadeus VIII, 1391&ndash;1440
*Ludvig, 1440&ndash;1465
*Amadeus IX *den lykkelige*, 1465&ndash;1472
*Philibert I *jegeren*, 1472&ndash;1482
*Karl I, 1482&ndash;1490
*Karl II Johann Amadeus, 1490&ndash;1496
*Philipp II *uten land*, 1496&ndash;1497
*Philibert II *den vakre*, 1497&ndash;1504
*Karl III *den gode*, 1504&ndash;1553
*Emanuele Filiberto 1553&ndash;1580
*Carlo Emanuele I *den store*, 1580&ndash;1630
*Viktor Amadeus I av Savoia, 1630&ndash;1637
*Francesco Giacinto, 1637&ndash;1638 
*Karl Emanuel II av Savoia, 1638&ndash;1675
*Viktor Amadeus II av Sardinia, 1675&ndash;1720, 1730&ndash;1732, fra 1720 til 1730 konge av Sardinia

## Se også
* Huset Savoia
* Liste over Italias monarker
* Tomme de Savoie
## Referanser
Fylkesvei 755

**Fylkesvei 755** (**Fv755**) går mellom Indre Fosen og Inderøy.

Den tar av fra fylkesvei 715 ved Vanvikan i Indre Fosen, går østover gjennom Mosvik, derfra på bru over Skarnsundet til Inderøy der den møter europavei 6 ved Røra.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

## Eksterne lenker
* Vegvesenets vegkart 
*
Fylkesvei 761

**Fylkesvei 761** (**Fv761**) går mellom Vist i Steinkjer og Straumen i Inderøy.

Den tar av fra fylkesvei 755 ved Straumen i Inderøy og går nordover langs Borgenfjorden til Vist i Steinkjer der den møter europavei 6.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

## Eksterne lenker
* Vegvesenets vegkart 
*
Margrethe II av Danmark

**Margrethe II av Danmark** (Margrethe Alexandrine Þórhildur Ingrid) (født 1940) var Danmarks monark fra 1972 til hennes abdikasjon i 2024. Frem til 1944 var hun også prinsesse av Island. Dronningen ble juli 2023 den lengst regjerende monarken i dansk historie.

10. juni 1967 giftet Margrethe seg med den franske grevesønnen Henri de Laborde de Monpezat, fra da kalt prins Henrik. Sammen fikk de sønnene kronprins Frederik, født 26. mai 1968, og prins Joachim, født 7. juni 1969. Margrethe har to søstre: Benedikte av Danmark, født 1944, gift med Richard zu Sayn-Wittgenstein-Berleburg og Anne-Marie av Danmark, født 1946, gift med Konstantin II av Hellas. Hun er tremenning av kong Harald V av Norge. 

Margrethe snakker svensk flytende noe hun lærte av sin mor som var svenskfødt. Hun behersker tysk, engelsk og fransk.

I nyttårstalen den 31. desember 2023 meddelte dronning Margrethe II at hun ville abdisere den 14. januar 2024 og la sin sønn kronprins Frederik overta som monark.

## Suksesjon
Som følge av at foreldrene, Fredrik IX og Ingrid, ikke fikk en sønn som kunne være tronarving, etterfulgte Margrethe til slutt faren som monark. Kongens yngre bror, Knud, var arveprins, og etter ham den eldste sønnen hans, Ingolf. Mange ville gjerne se Margrethe på tronen. I noen år hadde Folketinget vurdert å endre den danske grunnloven, men hadde latt det bli med tanken, ettersom en endring krevde at 45&nbsp;prosent av folket med stemmerett skulle stemme for den. Statsminister Erik Eriksen fikk ideen om å ta kvinnelig arvefølge med i endringen, slik at flere ville stemme for. Selv om stort sett hele Folketinget var for endringen, og til tross for kongehusets popularitet, ble endringen bare såvidt vedtatt, med 46&nbsp;prosent deltakelse. Tronfølgeloven av 1953 førte til at prinsesse Margrethe ble den første i arverekken. Hun ble dronning i 1972, og feiret i januar 2022 femti år ved tronen.

I juli 2023 gikk hun forbi Christian IV av Danmark og Norge som den lengstsittende regjerende monark i Danmark.

## Annet

Blant dronning Margrethes ordener er også Storkorset med kjede av St. Olavs Orden, som hun ble tildelt i 1958.

Margrethe har kunstneriske interesser og evner. I 1977 illustrerte hun under pseudonymet *Ingahild Grathmer* en dansk utgave av J.R.R. Tolkiens *[[Ringenes Herre]]*. Siden har hun illustrert andre bokverk, designet kostymer for teater og film, og designet og brodert messehagel og bispekåper til flere kirker og bispedømmer. Hennes malerier har også oppnådd gode priser, og hun har hatt flere utstillinger.

## Dekorasjoner
Dronning Margrethe II er innehaver av en rekke danske og utenlandske ordener og utmerkelser:

### Danske dekorasjoner

### Utenlandske dekorasjoner

## Stamtavle

## Referanser


## Eksterne lenker
* 
* 
*
MOWAG

**MOWAG GmbH** er et sveitsisk firma som produserer militære kjøretøyer.  Firmaet holder til i Kreuzlingen i Sveits.

MOWAG ble stiftet av Walter Ruf i 1950.  I begynnelsen produserte de ambulanse, brannbiler og lignende spesialkjøretøyer, men etter hvert spesialiserte de seg på hjulgående militære kjøretøyer.  I Kreuzlingen så har de rundt 500 ansatte.  Siden 2003 så har de vært en del av General Dynamics European Land Combat Systems Group.

## Kjøretøyfamilier
### Piranha
:*Utfyllende artikkel: [[MOWAG Piranha]]*

**Piranha** er en familie pansrede personellkjøretøy i utførelser fra 4X4 til 10x10.  Kjennetegn ved typen er uavhengig hjuloppheng, motoren framme til høyre, føreren framme til venstre, mannskapsrom bak, amfibiske egenskaper og modulær oppbygging.  

Piranha er i tjeneste i Sverige, Danmark, Irland, Spania og Sveits.  I tillegg så er den i tjeneste under navnet LAV og Stryker i det kanadiske og amerikanske militæret.  Fram til 2004 så var 8&nbsp;000 eksemplarer solgt.

### Eagle
:*Utfyllende artikkel: [[MOWAG Eagle]]*

**Eagle** er et lett kjøretøy med firehjulstrekk beregnet på bruk som feltvogn, oppklaringsvogn eller lignende.  Utseendemessig så ligner den på AM General sin HMMWV eller Hummer, og er bygget på samme plattform.  Fram til 2004 så var 500 eksemplarer solgt.

### Duro
:*Utfyllende artikkel: [[MOWAG Duro]]*

**Duro** er et lett kjøretøy med firehjulstrekk eller sekshjulstrekk.  Kjøretøyet er i tjeneste som feltvogn, sambandsbærer (radiovogn), ambulanse eller spesialkjøretøy i blant annet Sveits, Venezuela, Storbritannia og Malaysia.  Fram til 2004 så var 3.600 eksemplarer solgt.

### Utgåtte modeller
* MOWAG MR 8 hjulgående pansret personellkjøretøy
* MOWAG Grenadier hjulgående pansret personellkjøretøy
* MOWAG Roland hjulgående pansret personellkjøretøy
* MOWAG Shark hjulgående pansret personellkjøretøy
* MOWAG Spy hjulgående oppklaringskjøretøy 
* MOWAG Tornado beltegående pansret personellkjøretøy
* Mowag Ortsdienstwagen
* MOWAG-AEG
* Bucher aircraft tractor
* Mowag 4x4 armored reconnaissance vehicle (armored dummy)
* Mowag Furgeon 
* Mowag Puma
* Mowag Trojan 
* Mowag Mistral 
* Mowag Pirat
* Mowag 3M1 Pirat
* Jagdpanzer MOWAG Cheetah

## Eksterne lenker
* 
Offisiell hjemmeside (engelsk og tysk)
Fiskerringen

**Fiskerringen** er pavens ring. Den er en del av pavens regalier, og fungerer som signetring. Inntil 1842 ble ringen brukt for å sette segl på alle offisielle dokumenter signert av paven. Navnet kommer fra apostelen Peters yrke før han ble en av Jesu disipler, som førte til at Jesus sa at han skulle bli en menneskefisker.  

Hver ny pave får en ny ring. Motivet er alltid St. Peter som fisker fra en båt. Pavens navn, i latinsk form, er skrevet med opphøyde bokstaver rundt. Under innsettelsen setter den pavelige camerlengo ringen på den nye pavens finger. Når paven dør bli den tatt av, igjen av camerlengoen, som knuser den med en seremoniell sølvhammer. Årsaken til dette er at man må forhindre at det kan produseres falske dokumenter med den avdøde pavens segl. Riktignok er ikke seglet lenger i bruk til autentisering av dokumenter, men tradisjonen har holdt seg. 

Den tidligste referanse til fiskerringen er i et brev pave Klemens IV skrev til sin nevø Peter Grossi i 1256. Den ble da brukt til å signere pavens privatkorrespondanse, mens man på offentlige dokumenter brukte et annet pavelig segl. I det 15. århundre begynte man å bruke ringen til å forsegle apostoliske brev. Praksisen endte i 1842, da man innførte et stempel med rød sverte i stedet for seglet. 

I tråd med tradisjonen blant verdslige fyrster ble det vanlige at man knelte foran paven og kysset fiskerringen. Denne tradisjonen er bevart, og er også overført til biskoper, som også har en embetsring, bisperingen.
Fylkesvei 707

**Fylkesvei 707** (**Fv707**) går mellom Flakk og Klett i Trondheim.

Den tar av fra europavei 6 ved Klett, går vestover på nordsiden av Gaulosen og videre over Byneset til Flakk.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

## Referanser


## Eksterne lenker
* Vegvesenets vegkart 
*
Celebrant

En **celebrant** (latin, «en som feirer») er den prest eller biskop som leder feiringen av en messe i Den katolske kirke. Andre prester eller biskoper som deltar i messefeiringen kalles *koncelebranter*. Celebranten kalles noen ganger *hovedcelebrant*, noe som er smør på flesk ettersom det alltid bare finnes én celebrant.

Før liturgireformen i det 20. århundre var det bare mulig å koncelebrere ved preste- og bispevielser, når den nyordinerte ble invitert til å feire resten av messen sammen med ordinerende biskop. Man hadde dog mulighet til å få med flere ved at enkelte tok på seg andre roller, f.eks. som subdiakon. Etter Paul VIs reform ble det åpnet for at flere kunne feire messen sammen ved en hvilken som helst anledning. Hvem som skal være celebrant avgjøres av en kombinasjon av rang og tilknytning til kirken det feires messe i.
Boeing Business Jet

**Boeing Business Jet** (**BBJ**) er en flytype utviklet av Boeing og General Electric, basert på Boeings modell 737&#8209;700. (Det finnes også en nyere og større type av dette flyet, kalt Boeing Business Jet 2, basert på Boeing 737-800.)

Flyet har en non-stop rekkevidde på 6&nbsp;000 nautiske mil, tilsvarende for eksempel fra Johannesburg til London eller Los Angeles til Paris. I april 2002 fløy en BBJ 6&nbsp;854 nm fra Seattle til Jeddah.

BBJ har en topphastighet på 0,82 mach, en normalhastighet på 0,80 mach og en langdistansehastighet på 0,79 mach. Den kan fly i en høyde på 41&nbsp;000 fot.

Det er 85 BBJ i tjeneste (pr. Mai 2006). To av flyene er i tjeneste i det australske flyvåpenet. US Air Force har også bestilt fly.

Kabinen kan innredes etter personlig ønske, for alt fra 8 til 149 passasjerer. Interiøret kan bestå av alt fra kontorer, konferanserom, stuer, spisestuer, soverom og bad. Det er to klimasoner, for passasjerer og besetning.

En Boeing BBJ er i drift på SAS interkontinentale rute Stavanger - Houston, flyet flys av PrivatAir for SAS i SAS kabin og flyet er malt opp i SAS farger, flyet tar inntil 44 passasjerer i kun forretningsklasse. Flyruten er Verdens lengste kommersielle flyvning med BBJ. Flyet har mellom 1 time og 20 minutter og 1 time og 40 minutter terminaltid ved Stavanger lufthavn, Sola. og Houston Intercontinental. Flyvningene finner sted 6 dager i uken, dagen ruten ikke flys benyttes til inspeksjon, kontroller og fortfarende vedlikehold etc. flyet får i tillegg ca. en ukes pasue i måneden da flyet får enda grundigere inspeksjoner og vedlikehold ved STS (Scandinavian Technical Services) på Sola. 

Drivstofftankene i vingene holder drøye 26&nbsp;000 liter, og 3-9 reservetanker kan installeres for opptil totalt 40&nbsp;500 liter drivstoff.

## Eksterne lenker
* Informasjon om BBJ
* Informasjon om BBJ2
Basjkortostan

**Basjkortostan** er en av Russlands republikker og ligger i den sørlige delen av Uralfjellene og det omliggende slettelandet.

Republikken grenser mot Tatarstan, Udmurtia, Perm kraj og Sverdlovsk oblast i nord, Tsjeljabinsk oblast i øst og Orenburg oblast i sør og vest.

## Byer
Ufa med  innbyggere (2017) er hovedstad i Basjkortostan. Dette er Russlands 11. største by.

## Eksterne lenker
* 
*  Offisiell nettside 
*  Kommersantartikkel
*  NUPI-artikkel
Petersplassen

**Petersplassen** /italiensk: *Piazza di San Pietro*) er den store plassen foran Peterskirken i Vatikanet. Den fikk sin utforming hovedsakelig av Gian Lorenzo Bernini (1598&ndash;1680).

Plassen er avgrenset av Peterskirken i den ene enden og en gate i den andre. På sidene er den innrammet av Berninis kolonnader, som er tegnet slik at de strekker seg som armer fra kirken og omfavner plassen. 

Midt på plassen står en obelisk som opprinnelig ble ført fra Egypt av keiser Caligula. Den prydet Caligulas og Neros stadion, hvor apostelen Peter led martyrdøden. Den opprinnelige plasseringen var på Protomartyrenes plass bak Vatikanets murer, på et sted nå merket med en bronseplakett. Pave Sixtus V fikk den flyttet 10. september 1586. Domenico Fontana fikk ansvaret for arbeidet, og brukte 900 menn og 50 hester for å flytte og gjenreise den. Paven hadde beordret at det skulle være totalt taleforbud under arbeidet, for at ingen skulle miste konsentrasjonen. Men da en tidligere sjømann så at kablene var i ferd med å bli overopphetet ropte han «Vann på tauene!». Ved å driste seg til å bryte en direkte ordre fra paven reddet han obelisken, ettersom tauene ellers ville røket. Paven lot ham få velge et privilegium, og mannen ba om at hans familiegård måtte få levere palmegrener til feiringen av Palmesøndag i Peterskirken, noe som ble innvilget så lenge gården var i denne familiens eie. I kulen på toppen ligger en splint av Det sanne kors. 

Det står to fontener på plassen. De blir forsynt med vann fra Braccianosjøen via en akvedukt bygget i pave Paul Vs regjeringstid. Den på høyre side (når man er vendt mot kirken) er den eldste, og ble tegnet av Maderno i 1612. Denne er smykket med Paul Vs våpenskjold. Den andre ble lagt i 1675 for å gi plassen bedre balanse, og er smykket med pave Klemens Xs våpen.
Dagny Mellgren

**Dagny Mellgren** (født 19. juni 1978 i Stavanger) er en tidligere fotballspiller fra Ålgård.

Hun spilte for Ålgård før hun i 1996 gikk til fire sesonger med Klepp IL som tok sølv i NM i fotball for kvinner 1996 og NM i fotball for kvinner 1997. I  2000 spilte hun for Arna Bjørnar og fikk sølv i NM i fotball for kvinner 2000.

Fra 2001 til 2003 var hun proff sammen med  Ragnhild Gulbrandsen i Boston Breakers i USA der hun i 2003  ble WUSA-ligaens toppscorer.  Ligaen ble nedlagt i 2003, og etter hjemkomsten samme høsten sa hun nei til Lazio og ble av NISO kåret til årets damelige spiller. Fra 2004 er hun tilbake i Klepp IL, men mistet sesongen grunnet meniskskader og la opp etter 2005.

Hun spilte 95 A-landskamper for Norge og scoret 49 mål. Mellgren er mest kjent for å ha scoret Norges *[[Golden goal og silver goal|golden goal]]*-mål som ga de seier i finalen av fotball under Sommer-OL 2000. Hun scoret også Norges mål i 1-3 tapet for Tyskland i finalen av EM i fotball for kvinner 2005.

Dagny Mellgren kom på tolvteplass blant de største idrettskvinnene i 2000. Navnene er hentet fra vinter- og sommeridretter, og stemmene er gitt av 50 sportsredaktører og journalister fra 37 land, i regi av nyhetsbyrået Reuters.
## Referanser


## Eksterne lenker
*
Babrak Karmal

**Babrak Karmal** (1929–1996) var Afghanistans tredje president (1980–1986). Han representerte det afghanske kommunistpartiet.

## Liv og virke
Karmal fikk utdannelse ved det tyske Nejat-gymnaset i Kabul og ble involvert i marxistisk politisk aktivitet mens han var student ved universitetet i Kabul der han tok en utdannelse i rettsvitenskap. 

Han var med og grunnla det afghanske kommunistpartiet og satt i nasjonalforsamlingen fra 1965 til 1973.

I 1967 ble Karmal lederen for den mer moderate Parcham-fraksjonen da partiet ble splittet. Partiet ble samlet igjen i 1977 og tok kontroll i Afghanistan i april 1978. Karmal var visestatsminister, men etter at den rivaliserende Khalq-fraksjonen fikk mer makt, ble han sendt til Praha som ambassadør.

Partiet forsøkte å modernisere landet i tråd med sosialistiske ideer, men betydelig uro ble resultatet. I desember 1979 invaderte Sovjetunionen Afghanistan og hentet tilbake Karmal og satte ham inn som president.

Han ble utpekt som syndebukk av Moskva for fiaskoen i kampene med mujahedin i løpet av 1980-årene. At Karmal hadde et rykte på seg å være notorisk alkoholiker forverret situasjonen betydelig.

Den 4. mai 1986 ble han erstattet av sjefen for det hemmelige politi Mohammed Najibullah som partileder, og seks måneder senere erstattet som president ved et ublodig kupp.

Karmal flyttet til Moskva der han ble til han døde i 1996 av leverkreft.

## Referanser
Uloba

**Uloba - Independent Living Norge SA** er en norsk ideell organisasjon etablert som et samvirke, stiftet i 1991. Samvirket eies og drives av funksjonshemmede selv, ut ifra tanken om likemannsarbeid. De jobber for funksjonshemmedes rettigheter samt med drift av brukerstyrt personlig assistanse (BPA) og fungerer som arbeidsgiver for assistenter som er ansatt hos medlemmene i brukerstyrte assistentordninger. Ulobas hovedkontor ligger i Drammen.

Uloba har, ifølge Atle Møen, professor ved Universitetet i Bergen, vært den viktigste politiske aktøren for å etablere prinsippet om BPA, og få dette som en lovfestet individuell rett fra 2014. I 2023 var det 6876 ansatte i Uloba.

## Historie
Uloba (Uavhengig Liv Oslo BA) ble stiftet i 1991 av Tone Norli, Vibeke Marøy Melstrøm, Leif Sylling, Knut Flaaum og Bente Skansgård, og 12 andre funksjonshemmede. Uloba er en del av den internasjonale ''Independent Living''-bevegelsen som jobber for likestilling av funksjonshemmede, samt medlem av European Network on Independent Living (ENIL). 

## Virksomhet
Uloba sin virksomhet skal legge til rette for at samvirkets medlemmer skal kunne dekke sitt assistansebehov, ved å etablere og lede sine assistenter selv. Dette gjøres gjennom leveranse av brukerstyrt personlig assistanse (BPA). Uloba har arbeidsgiveransvaret for medlemmenes personlige assistenter og skal gi medlemmene nødvendig opplæring, veiledning, administrative ressurser og lederverktøy. I 2012 kom organisasjonen under sterk kritikk for brudd på arbeidsmiljøloven og manglende betaling til assistenter. Pengene var tilbakeført til kommunene, så Uloba selv dekket manglende utbetalinger. Dette førte til et omfattende arbeid og Uloba fikk i 2013 tariffavtale med Fagforbundet som gjelder fra 1. januar 2014. 

Uloba jobber med innspill til politikere, høringer på Stortinget og påvirkningsarbeid. Uloba var bl.a. representert i BPA-utvalget som ble oppnevnt av Kongen i statsråd 20. september 2019 for å gjennomgå og foreslå forbedringer i ordningen med brukerstyrt personlig assistanse. BPA-utvalgets arbeid resulterte i *NOU 2021: 11 Selvstyrt er velstyrt — Forslag til forbedringer i ordningen med brukerstyrt personlig assistanse,* som ble lagt fram i desember 2021.

### ''Selvsagt'' (magasin)
Uloba er medlem av Fagpressen, Norges eldste presseorganisasjon, og utgir magasinet *Selvsagt* som kommer ut årlig*.* Ansvarlig redaktør er Helge Olav Ramsted.

### Stolthetsparaden
Stolthetsparaden, også kalt de funksjonshemmedes prideparade, er en årlig parade arrangert av Uloba. Paraden ble arrangert første gang i 2008, den går gjennom Oslos gater og er en del av Independent Living-festivalen som er en feiring av funksjonshemmedes kamp for likestilling og frihet .

### Stolthetsprisen
Stolthetsprisen deles ut årlig til en person eller gruppe som har gjort en særskilt innsats for å skape likestilling for funksjonshemmede. Prisen har blitt utdelt under Independent Living-festivalen men også på FNs internasjonale dag for funksjonshemmede den 3. desember.

###### Mottakere av Stolthetsprisen

## Referanser


## Eksterne lenker
* 
* 
*  Om tariffavtalen hos Fagforbundet